F(x) (組合)

f(x)（에프엑스）係韓國SM Entertainment喺2009年推出嘅五人女子組合，由五名多國籍成員組成，分別係中國籍Victoria、美籍台裔Amber、南韓籍Luna、Sulli同美籍韓裔Krystal。喺2009年9月2號正式以首張數碼單曲《LA chA TA》出道，開始喺歌壇活動。
團體名運用代表函數嘅數學符號「f(x)」作為組合名，f係flower嘅簡寫，x就代表女性染色體（xx）嘅x，同時亦有無限變化之意。f(x)嘅應援色係Periwinkle（長春花色）。f(x)嘅官方擁躉名叫做MeU。日本擁躉名叫做me(you)Japan。

團史
2011年，f(x)響Seoul Plaza表演
由於佢哋好有個人特色同精進嘅歌舞能力，所以一出道好快就贏得關注。出道一個幾月後，f(x)正式推出咗首張單曲《Chu~♡》，其後喺2010年5月推出首張迷你專輯《NU ABO》。Amber喺《NU ABO》嘅宣傳期內受傷而返咗洛杉磯，f(x)提早結束活動並開始宣傳後續曲〈Mr.Boogie〉。11個月後，終於喺2011年4月推出首張正規專輯《PINOCCHIO》，專輯銷量取得連續三週榜首嘅成績，更喺音樂節目中得到佢哋出道後嘅首個第一名，同年6月就推出首張正規專輯《PINOCCHIO》嘅改版專輯《HOT SUMMER》。宣傳完後，佢哋一直忙於個人活動，相隔11個月後，終於喺2012年6月13號推出第二張迷你專輯《ELECTRIC SHOCK》，MV喺發布短短六日就有超過一千萬人次收睇。2013年7月，佢哋時隔兩年幾推出第二張正規專輯《Pink Tape》，主打歌《初智齒（Rum Pum Pum Pum）》畀美國雜誌Billboard評為「20 Best K-Pop Songs of 2013」嘅第三名，又攞到第28屆金唱片獎「唱片本賞」、第20屆韓國演藝藝術賞「最佳女子組合」同埋第14屆音樂風雲榜「海外優秀舞台演繹獎」。2014年7月7號，佢哋推出第三張正規專輯《Red Light》，但由於歌詞入面提到美國公司卡特比勒，畀KBS認為有幫人賣廣告嘅意圖，所以支歌過唔到審查。SM娛樂為咗唔影響f(x)嘅回歸，於是將「卡特比勒」改成「無限軌道」以通過審查。美國Billboard響8月7號發表咗一篇叫「Most Viewed K-Pop Videos in America vs. Around the World: July 2014（2014年7月最多人睇嘅K-PopMV：美國vs.全球）」嘅文章，其中f(x)《Red Light》嘅MV分別排美國同全球嘅第一名。2015年2月13號，成員Amber推出個人專輯《Beautiful》，成為第一個單飛嘅成員。2015年10月20號，推出第四張正規專輯《4 Walls》，攞到《IF產品設計獎2016》包裝設計部門獎。2016年5月31號，Luna出個人專輯《Free Somebody》，成為第二個單飛嘅成員。同年11月2號，佢哋推出日文單曲《4 Walls / COWBOY》。
自2014年7月開始，Sulli就一直冇出席團體活動，惹嚟佢將會退出嘅猜測，而SM響同月25號證實Sulli因為好攰而要休養一段時間，呢段時間f(x)已經開始以4個人嘅形式活動。直至2015年8月7號，成員Sulli正式退出，而f(x)正式以四個人嘅形式活動。2019年9月1號，Amber喺個人Instagram發表親手寫嘅信宣佈同SM娛樂合約到期唔續約，離開公司。同年9月5號，Victoria喺個人Instagram同微博發表聲明同SM約滿離開公司。2020年8月18號，Krystal宣佈唔同公司續約，離開公司。2021年4月9號，Victoria同SM娛樂合約到期唔續約，亦離開公司。四人雖然前後宣佈離開公司，但係都無宣佈離開f(x)。

Victoria
藝名：Victoria（빅토리아）
原名：Song Qian 宋茜（송치엔）
外號：V媽媽（成員愛稱、僅成員稱呼）、V姊、宋陽光，茜妞
出生地：中國山東青島
身高：168cm
體重：53公斤
專長：舞蹈（尤其係中國傳統舞蹈）、廚藝、韓語、漢語
個人特色：柔軟度、舞蹈能力及成熟
經歷：
Victoria讀過中國北京舞蹈學院，自細學舞至今有十幾年。
橫劈嘅長度可達217cm，下腰、一字馬都可以做到完整，有軟骨功嘅實力。
參加舞蹈比賽時俾SM公司睇中。
練習生時間2年。
最後一位被公開嘅成員。
《最強CP挑戰賽》同師兄Super Junior藝聲配對。
2010 MBC《我們結婚了》同2PM成員Nichkhun配對。
啱啱出道曾經發生過Victoria聽唔明記者嘅問話，由Krystal譯成英文畀Amber，Amber再譯成中文畀Victoria嘅事
登上2014年女神選舉第一位。
因為擁有優秀嘅舞蹈能力，未正式出道前，就已經得到韓國天王Rain嘅賞識，同佢一齊拍廣告。
2010-2011年同2PM嘅成員Nichkhun組成嘅Khuntoria夫婦或外國夫婦（中國稱為「維尼夫婦」），除咗喺韓國有高人氣之外，喺國際亦有熱烈嘅關注。

Amber
藝名：Amber（엠버）
原名：Amber Josphine Liu 劉逸雲（유일운）
外號：劉兔雲、小A、ber、A殿
出生地：美國洛杉磯
身高：168cm（喺110714嘅The Beatles Code中本人透露）
體重：45公斤
專長：籃球、街舞、跆拳道（黑帶）、滑板
個人特色：RAP同中性形象
經歷：
14歲嗰時參加美國橘郡嘅SM選拔。
練習生時間最短嘅成員（1年半）（喺120407嘅青春不敗2中本人透露）。
第二位被公開嘅成員。
2010年中喺NU ABO嘅宣傳期內受傷返咗洛杉磯，約9個月後返韓。
父母都係台灣台南人。
由於佢嘅出身環境同經歷，Amber可以講中、英、韓三種語言，係得力嘅翻譯。
為SM有名嘅「恐龍三兄妹」成員之一（東海、鐘鉉、Amber）。

Luna
藝名：Luna（루나）
原名：Park Sun Young 朴善英（박선영）
外號：月神、維他命
出生地：南韓首爾
身高：161cm
體重：40公斤
專長：歌唱、舞蹈
個人特色：歌聲同活力形象
經歷：
2012高中畢業，而家係大學生。
練習生時間3年。
曾經被網友票選為歌功最好女團成員第2位，得票率15%以上（第1係師姐少女時代第一主唱太妍，得票率60%以上）
Luna有自學漢語，所以識講一啲中文。
曾參加節目同其他女團成員鬥腕力，最後獲得勝利並幫f(x)成員贏得半年份韓牛。
第四位被公開嘅成員。
出身音樂世家，阿爸係指揮家，阿媽係聲樂家，遺傳咗唱歌嘅能力。

Krystal
藝名：Krystal（크리스탈）
原名：Chrystal Soo Jung 鄭秀晶（정수정）
外號：水晶、忙內、小版潤娥（生得好似嘅關係）
出生地：美國舊金山
身高：165cm（喺綜藝節目The Beatles Code中講到身高係165cm）
體重：40公斤
專長：歌唱、舞蹈、英文、運動
個人特色：歌聲同冷酷形象，事實上個性活潑直率
經歷：
6歲時同12歲嘅家姐（少女時代嘅Jessica）喺百貨公司俾星探睇中，Jessica成為正式練習生，而Krystal就因為年紀太細，直至小學畢業（12歲）後先加入SM。
係f(x)最細嘅老小，所以都叫忙內（막내 MakNae 老小嘅意思）。
似家姐Jessica嘅冷豔形象同酷酷嘅個性，好有自己嘅諗法。
由於長相相似嘅關係，所以有人話佢係少女時代Jessica、Yoona同Yuri嘅混合體。
因為喺美國長大嘅關係，所以講得一口流利嘅英文，佢同喺美國生活咗15年嘅Amber係f(x)重要嘅外語擔當。
自細就生得靚，所以係f(x)嘅門面。
父母都係運動員，因此擁有卓越嘅運動天份。

Sulli
藝名：Sulli（설리）雪莉
原名：Choi Jin Ri 崔真理（최진리）
外號：蛋黃（好友KARA姜知英"蛋白"）、雙蛋黃（同為雙忙內係水晶）、Giant Baby（2AM趙權改嘅）、小雪球
出生地：南韓釜山
身高：170cm（喺《偶像軍團紅了她》同《Happy Together》中自己提及身高係169.9cm）
體重：49公斤
專長：舞蹈、日文、演戲
個人特色：甜美嘅形象，身高，鄰家妹妹嘅形象
經歷：
細個係童星，出演過電影同電視劇，同演藝圈已經有一啲關聯。
練習生時間最長成員（4年）。
第一位被公開嘅成員。
韓國人年齡計算方式以學年做區分，每年學校開學日期3月1號為分界線來切割，所以雪莉可算係f(x)嘅第二個老小。
練習生時期，曾經同同係練習生嘅少女時代成員太妍同埋Tiffany嘅室友。